Afrikano-amerikanët reagojnë me krenari për Senatorin Barak Obama
Senatori nga Ilinoi është njeriu i parë me ngjyrë që parashikohet të jetë kandidati presidencial i njërës prej dy partive kryesore poli
Afrikano-amerikanët janë duke shijuar triumfin e Barak Obamës dhe për shumë vetë, ky është një moment tepër emocional. Të martën, shumë njerëz panë në televizion me emocione dhe pa u besuar syve, se si Obama deklaroi se i takonte emërimi i Partisë Demokrate, pasi kishte marrë numrin e nevojshëm të delegatëve. Curtis Pre është agjent për shtiblerejn e shtëpive dhe njëkohësisht komentator politik në zonën e Washingtonit. Kristofer Parker është profesor i shkencave politike në Universitetin e Uashingtonit, në Siatëll. Ai jep lëndën e politikës afrikano-amerikane në Jugun Amerikan, nga periudha para luftës civile, gjatë viteve të diskriminimit ndaj zezakëve, deri në fillimin e lëvizjes së të drejtave të njeriut dhe më pas. Ai tha se për të, fitorja e Barak Obamës ishte diçka e shoqëruar me shumë emocione. Zoti Parker tha se është e vështirë të përshkruash se ç’do të thotë kandidatura e Obamës për afrikano-amerikanët. Zoti Parker tha se gjyshërit e tij ishin rritur në një periudhë kur në disa pjesë të Shteteve të Bashkuara ishte në fuqi i ashtuquajturi ligji Jim Krou, nga vitet 1876, deri në 1965, i cili sanksiononte ndarjen racore në shkollat publike, në vendet publike dhe në transportin publik. Ligji i të drejatve të njeriut në vitet 60 i dha fund ndarjes raciale të ligjëruar. Senatori Obama do ta mbajë fjalimin e tij me rastin e emërimit të partisë në Kuvendin e 28 gushtit, në Denver, 45 vjet pas fjalimit të famshëm të udhëheqësit të të drejtave civile, Martin Luther King në Washington. Por disa afrikano-amerikanë druhen se ëndërra e bukur për të patur presidentin e parë afrikano-amerikan mund të shndërrohet në një ëndërr të frikshme, në se Obama i humb zgjedhjet e nëntorit ndaj kandidatit Xhon McCain. Ja si e shpjegon këtë ide zoti Parker. Ron Uolters është profesor në Universitetin e Marylandit. I pyetur në se ndjen emocione lidhur me shanset e Obamës, Walters tregohet i matur. Kurtis Pre thekson se Obama ka një trashëgimi racore të përzjerë, ai është bir i një babai kenian dhe i një nëne të bardhë amerikane. Shumë amerikanë më të rinj në moshë janë të të njëjtit mendim, duke thënë se nuk e vlerësojnë aspak Senatorin Obama duke u nisur nga ngjyra, por ata kanë votuar për të, nisur nga fakti se ai është kandidati më i mirë. (ze)